Pri izdatkih, ki so nastali v zgoraj navedenem obdobju, je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, predvsem za žitarice in sladkor, ter nekaterih notranjih pomočeh, kot je pomoč za bombaž, je tečaj euro/dolar vplival na odhodke.

Priloga I prikazuje dejansko izvrševanje proračuna za obdobje od 16. oktobra 2005 do 31. maja 2006 in ga primerja s profilom odhodkov, kakor ga določa indikator, ki je bil določen na podlagi določb člena 7 Uredbe Sveta (ES) št. 2040/2000 z dne 26. septembra 2000 o proračunski disciplini.

V skladu s členom 8(1) Uredbe (ES) št. 2040/2000 je bil proračun, ki ga je sprejel proračunski organ, pripravljen na podlagi povprečnega paritetnega tečaja za obdobje julij–september 2005 1 EUR = 1,22 USD. Treba je pripomniti, da je bil od 1. avgusta 2005 do 31. maja 2006 povprečni paritetni tečaj 1 EUR = 1,21 USD, kar je približno 1 % pod stopnjo tečaja, uporabljenega pri pripravi proračuna za leto 2006.

2.2.Podrazdelek 1a – odhodki SKP (brez razvoja podeželja)

2.2.1.Sladkor (+ 316,3 milijona EUR), Sadje in zelenjava (– 118,4 milijona EUR) in mleko

(– 114,8 milijona EUR)

Razlogi za način izvrševanja za te sektorje ostajajo enaki, kot so bili predstavljeni v prejšnjem poročilu o sistemu zgodnjega opozarjanja št. 5-6/2006.

2.2.2.Nadomestila za proizvode, ki niso navedeni v Prilogi I (–84,2 milijona EUR)

Splošni upad stopnje izvoznega nadomestila kakor tudi manjši obseg izvoza predelanih kmetijskih proizvodov sta privedla do nižjih izvoznih nadomestil držav članic, kar vodi k sedanjemu premajhnemu izvajanju teh odobritev ukrepov, ki bo predvidoma trajalo do konca proračunskega leta.

2.2.3.Tekstilne rastline (– 13,7 milijona EUR)

Komisija je sprejela odločbo o pomoči za bombaž. Povečanje svetovne cene bombaža je privedlo do znižanja stopnje pomoči in posledičnega zmanjšanja plačil, ki bi pripomogla k zmanjšani porabi teh odobrenih ukrepov do konca proračunskega leta.

2.2.4.Prašičje meso, jajca in perutnina, čebelarstvo ( – 43,6 milijona EUR)

V tem trenutku se pričakuje prenehanje izplačevanja izvoznih nadomestil za sveže in zamrznjeno prašičje meso, da bi dosegli nižja plačila. To dejstvo je že upoštevano v indikatorju. Vendar če se upošteva stroške izjemnih ukrepov podpore za sektorje jajc in perutnine kot posledici epidemije aviarne influence in če države članice plačajo vse pomoči, ki so bile dogovorjene v okviru tekočega proračunskega leta, potem se ne pričakuje, da bo sedanje zmanjšanje porabe trajalo do konca proračunskega leta.

2.2.5.Neposredne pomoči (– 1 769,1 milijona EUR)

Sedanje zmanjšanje izvajanja vseh ukrepov, ki so financirani iz tega člena, je približno 40 % nižje od stopnje, ugotovljene konec aprila 2006. Še zlasti glede nevezanih neposrednih pomoči: njihovo zmanjšano izvajanje se je v primerjavi z istim časovnim obdobjem prav tako znižalo za 66 %. Komisija na podlagi informacij, ki jih zagotavljajo države članice, pozorno spremlja izvajanje. Komisija trenutno ne more izključiti možnosti premajhne porabe proračunskih sredstev za ta ukrep.

3.Sklepne ugotovitve

Poraba odobritev držav članic od 16. oktobra 2005 do 31. maja 2006 je za podrazdelek 1a znašala 36 312,8 milijona EUR, tj. 83,9 % razpoložljivih odobritev. Splošna premajhna poraba odobritev znaša v primerjavi z indikatorjem približno

– 1 780,2 milijona EUR za isto obdobje ter zajema oba tržna ukrepa in neposredne pomoči.

Komisija meni, da se bo premajhna poraba odobritev nadaljevala do konca proračunskega leta. Vendar je prezgodaj, da bi ocenili predvideni končni znesek.

Poraba odobritev držav članic od 16. oktobra 2005 do 31. maja 2006 je za podrazdelek 1b znašala 3 838,6 milijona EUR, tj. 49,4 % razpoložljivih odobritev. V tem času Komisija pričakuje, da bodo te odobritve, kot je predlagano, porabljene v proračunu za leto 2006.

PRILOGA